Prosès maujudipun lempongan piyambak kanthi manéka warna variasi. Déné maujudipun lempongan ingkang paling ageng inggih dipunasilaken saking asiling éwah- ewahaning bawana. Minangka satunggaling kontinen ingkang super, Gondwana tugel ing sadawaning jalur tugelan, lajeng dadosaken wujudipun ingkang lajeng mlengkung lan njorok ing dharatan. Bawananipun lajeng gerak methal lan saged ngasilaken satunggaling lempongan ingkang ageng. Déné tuladha lempongan - lempongan ing dunya ingkang kalebet ageng inggih punika Lempongan Guinea, Lempongan Pèrsi, Lempongan Alaska, Lempongan Meksiko lan Lempongan Benggala ingkang minangka lempongan ageng ing dunya.